Elämme suuren liikehdinnän aikaa.
Tapahtuu monenlaisia muutoksia.
Minusta on oikein, että jotain erityistä tapahtuu nyt, -
kun on kulunut 50 vuotta Jerusalemin uudelleen yhdistymisestä -
ja sata vuotta Balfourin julistuksesta, brittien tulosta Jerusalemiin -
ja 400 vuotta kestäneen ottomaanien vallan kukistumisesta täällä.
Jumala on pannut toimeksi, ja elämme todella erityistä aikaa.
Meidän täytyy vain odottaa ja katsoa, mitä Herra aikoo näyttää meille.
Monet uskovat sen tarkoittavan, että olemme saavuttaneet ajan, -
jolloin se, mitä tähän on kirjoitettu, toteutuu.
Luultavasti siksi siihen keskitytään niin paljon, -
vaikka tästä luvusta on monia tulkintoja.
Vuosien kuluessa jatkoin tämän luvun tutkimista, -
ja se puhutteli minua aina syvästi.
Suuri muutos, joka on tapahtumassa meidän aikanamme, -
liittyy ennalleenasettamiseen.
Seurakunta on ollut monin tavoin epäjärjestyksessä sukupolvien ajan.
Se johtuu väärästä teologiasta Israelin suhteen.
Seurakunta on nähnyt itsensä täysin irrallisena Israelista.
Kaikki eivät halua nähdä sitä, mitä nyt aivan selvästi tapahtuu.
Jumala palauttaa juutalaiset Israeliin. Siitä ei ole epäilystäkään.
Meitä on täällä jo yli kuusi miljoonaa, enemmän kuin holokaustissa kuoli.
Israelin ennalleenasettaminen on vasta ensimmäinen askel.
Seuraava askel on hengellinen syntymä Israelissa.
Se muuttaa aivan kaiken.
Seurakunta jakautuu kahtia, mutta siitä jää jäljelle jäännös, -
suuri joukko ihmisiä, jotka todella seuraavat Herraa.
Kun he tulevat yhteen Israelin jäännöksen kanssa, -
ykseys toteutuu ensi kertaa lähes kahteen tuhanteen vuoteen.
Silloin ihmiskunnan kaksi osaa tulevat jälleen yhteen -
yhdessä seurakunnassa. Se on maailmanlaajuinen seurakunta.
Maailmanlaajuinen seurakunta ilmenee vasta, -
kun nämä osat tulevat yhteen oikeassa järjestyksessä.
Silloin se on eheä ja yhtenäinen ja herää kuolemasta eloon, -
kuten jo Paavali kirjoitti.
Tämä ei ole vielä viimeinen askel. Viimeinen askel on Jeesuksen paluu.
Herran paluuta edeltävä vaihe on kuitenkin se, -
että pimeyden peittämän maan päällä on uskovien joukko, -
joka koostuu sekä juutalaisista että muiden kansojen edustajista.
Se on todistus Jumalan totuudesta ja evankeliumista maailman kansoille.
Tältä seurakunnan oli tarkoitus näyttää alusta asti.
Se on suuri, historiallinen muutos.
Herra antaa Miikan kirjassa meille avaimen, -
jonka avulla voimme ymmärtää jotakin tästä salaisuudesta.
Miikan kirjan luvussa 5 on meille hyvin tutut jakeet.
Jakeessa Miika 5:1 kerrotaan, että Messias tulee Betlehemistä.
Miika sanoo, että tällä Betlehemissä syntyvällä lapsella -
on iankaikkinen identiteetti.
Syntyvän lapsen alkuperä on muinai- suudessa, iankaikkisissa ajoissa.
Joku iankaikkinen tulee aikaan ja syntyy Betlehemissä.
Kuten tiedämme, tässä puhutaan Messiaasta, joka on Jeshua.
Se on erittäin tärkeä jae, mutta uskon, -
että seuraavalla jakeella on jotain yhteistä tämän jakeen kanssa.
Tämä jae muistuttaa kovasti Ilmestyskirjan lukua 12.
Joku on synnytystuskissa. Tässä puhutaan tavallaan kahdesta naisesta.
Ensimmäinen on Herramme äiti ja toinen kuvaa meitä kaikkia.
Hänessä on kuitenkin jotain samaa kuin ensimmäisessä naisessa.
Ensimmäisen ja toisen naisen välillä on todellisia yhtäläisyyksiä.
Nainen on siis synnyttämässä.
"Sentähden Herra antaa heidät alttiiksi..." Kenestä tässä puhutaan?
Kenet Herra antaa alttiiksi siihen aikaan asti, -
jolloin synnyttäjä on synnyttänyt?
Tietyssä mielessä voimme sanoa, että Israel on annettu alttiiksi -
siihen asti, että Israelissa tapahtuu hengellinen syntymä.
Israelin ennalleenasettaminen ja juutalaisten paluu maahansa -
on meneillään ja Israelissa on jo syntynyt messiaaninen seurakunta, -
mutta mitään suurempaa ei ole vielä tapahtunut.
Israel on yhä hengellisesti suurelta osin pimeydessä.
"...siihen aikaan asti, jolloin synnyttäjä on synnyttänyt."
Ilmestyskirjan luvussa 12 mainitulla -
syntyvällä lapsella on jotakin yhteistä Messiaan kanssa.
Messias tuli Israelista, joten minun käsitykseni mukaan -
tämä toinenkin lapsi, joka edustaa meitä kaikkia, -
tulee myös Israelista.
Israelissa tulee tapahtumaan todella tärkeä hengellinen syntymä.
Tämän lapsen luonne muistuttaa kovasti Messiaan luonnetta.
Toisin sanoen hän paljastaa jotain Messiaan täydestä lunastuksesta.
Näemme tässä kuvan lohikäärmeestä, joka seisoo naisen edessä -
odottaen lapsen syntymää, jotta voisi nielaista tämän.
Tämäkin on tärkeä kuva, -
koska vastaavanlainen tilanne on toistunut Raamatussa useasti.
Kun Mooses syntyi, farao käski heittää israelilaisten poikalapset jokeen -
ja näin tappaa heidät. Hän pelkäsi, että Israelista tulisi liian vahva.
Hengellisessä maailmassa tapahtuu nyt jotain. Paholainen tietää, -
että lunastus on tulossa ja tekee siksi kaikkensa -
estääkseen sitä tapahtumasta. Mooses oli tietysti pelkkä vauva.
Sama tilanne toistui Jeesuksen syntymän aikaan.
Kun Herodes kuuli Messiaan syntyneen, hän käski tappaa -
kaikki alle kaksivuotiaat lapset.
Sama kuva esitetään tässä lohikäärmeenä.
Hän tietää, että tämä syntymäisillään oleva lapsi liittyy vahvasti -
Jumalan Israelia ja muuta ihmiskuntaa koskevaan pelastussuunnitelmaan.
Psalmissa 2 puhutaan Messiaasta, -
joka hallitsee kansoja rautaisella valtikalla.
Jos siinä ei puhuta itse Jeesuksesta, siinä puhutaan tästä lapsesta, -
jonka syntymä on luvattu. Hänelle on annettu Kristuksen arvovalta.
Se liittyy siihen, että hän istuu taivaallisissa Kristuksen kanssa.
Hänellä on alusta asti paljon valtaa, vaikka hän on vasta pieni lapsi.
Tällainen kuva meille annetaan.
Kysymys kuuluukin: kuka on tämä lapsi, joka syntyy?
En tiedä varmasti, mutta kerron, mikä minusta on mahdollista.
Ilmestyskirjan luvuissa 7 ja 14 -
puhutaan 144 000 ihmisestä.
Luvussa 7 sanotaan, että he tulevat Israelin kahdestatoista heimosta, -
joka heimosta 12 000. Luvussa 14 kerrotaan, keitä he ovat.
He ovat tahrattomia neitsyitä. Neitsyys tarkoittaa puhtautta.
He laulavat laulua, jota kukaan muu ei voi laulaa, -
eli he ovat hyvin lähellä Herraa. He ovat Israelin ensi hedelmä.
Näillä Israelista syntyvällä 144 000:lla -
on erityinen tehtävä suhteessa Israeliin ja maailman kansoihin.
Se käy selväksi sekä luvusta 7 että luvusta 14.
Luvussa 7 näemme, että ensin puhutaan näistä 144 000 ihmisestä, -
joilla on Jumalan sinetti. Heti seuraavaksi puhutaan suuresta, -
kaikista kansoista koostuvasta ihmisjoukosta, jota ei voi laskea.
Kysymys kuuluukin, -
onko näillä 144 000:lla ja suurella ihmisjoukolla jokin yhteys?
Luvussa 14 on jotain samankaltaista.
Siinä puhutaan ensin tästä 144 000 ihmisen joukosta -
ja seuraavaksi siitä, että ikuinen evankeliumi saarnataan kansoille.
Molemmissa luvuissa on minusta ensin Israel ja sitten muut kansat.
Uskon, että niiden välillä on todellinen yhteys.
Tämän syntyvän ihmisjoukon eli tuon lupauksen lapsen tehtävä -
on yhä edelleen viedä evankeliumi kaikille kansoille.
Valtavat ihmisjoukot pelastuvat, koska tällä syntyvällä lapsella -
on Kristuksen arvovalta niin kuin alkuseurakunnalla oli.
Saatana heitetään maan päälle langenneiden enkelien kanssa.
Tavallaan se on mahtavaa, koska hän ei enää ole taivaassa.
Tulemme huomaamaan sen, mutta maan kannalta se on kauheaa.
Seuraavassa luvussa kerrotaan -
pedon eli antikristuksen ilmestymisestä maan päälle.
Saatana siis ottaa ihmishahmon ja sulautuu johonkin järjestelmään.
Uskon, että se tapahtuu, kun hänet heitetään pois taivaasta.
Paholainen ei voi enää syyttää meitä Jumalan edessä -
eikä ajaa veljiä toisiaan vastaan. Tuona erittäin pimeänä aikana -
maan päällä tulee siis vallitsemaan ennen kokematon ykseys.
Siksi taivaassa vallitsee suuri riemu, mutta voi maata!
Ne, jotka ovat pimeydessä eivätkä ole Messiaassa, -
joutuvat yhä pahemman eksytyksen kohteiksi.
Maan päällä on yhä pahempaa eksytystä ja enemmän pahaa, -
koska antikristus ja hänen järjestelmänsä ilmestyvät.
Sen voi jo nähdä. Se ei ole enää jossain kaukana tulevaisuudessa.
Jos meillä on silmät päässä, näemme, että se on jo kehittymässä.
Huomaamme, että koko maailman uskontojärjestelmä on syntymässä.
Kaikki tämä tulee tapahtumaan. Se tulee olemaan pimeää aikaa, -
mutta uskoville se tulee olemaan todella hienoa aikaa, -
vaikka monet kuolevat marttyyreina, koska pysyvät uskollisina loppuun asti.
Tässä historian vaiheessa -
seurakunnan on tärkeää panna asiat oikeaan järjestykseen.
Oikea järjestys on se, joka vallitsi alussa.
Ensin oli juutalainen seurakunta, ja sitten Jumala ilmoitti -
kutsuvansa myös muut kansat. Niinpä kansat liittyivät yhteen.
Tuolloin tapahtui jotakin todella tervettä.
Uskon, että nyt Jumala haluaa saattaa päätökseen sen, -
mikä jäi kauan sitten kesken.
Sen pysäyttivät väärä teologia, ylpeys ja seurakunnan korruptio.
Uskon, että nyt on sen aika.
Siitä on jo pieniä merkkejä. Israelissa on messiaaninen seurakunta.
Samoin muissa maissa, mutta keskityn Israeliin, -
sillä profetioiden mukaan se on Jumalan suunnitelman tärkein paikka.
Eri maiden uskovat ovat alkaneet samaistua meihin, -
mutta vielä täytyy tapahtua jotain, jotta muut kansat -
ja se, mitä täällä Israelissa tapahtuu, liittyvät yhteen oikealla tavalla.
Siitä aidossa seurakunnassa on kyse.
Asioiden oikea järjestys ja oikea suuntautuminen on nyt tärkeää.
Se liittyy Uuden testamentin kuvaan Kristuksen morsiamesta, -
jota valmistetaan. Kun seurakunta, ekklesia, -
toimii Israelissa ja Jerusalemissa kaikessa täyteydessään -
ja kaikki kansat tulevat yhteen, -
Jumala on saavuttanut päämääränsä morsiamen suhteen.
Ja kun morsian valmistautuu, Sulhanen tulee hakemaan hänet.
Se tulee minusta olemaan historian hienoin hetki.
Suomennos: Anni Lähteenmäki